386.08 REGOLAMENTI DWAR L-ATT DWAR IL-KUMPANNIJI (GRUPPI EWROPEJ B’INTERESS EKONOMIKU) L-AVVIŻ LEGALI 271 ta’ l-2003, kif emendat bl-Avviż Legali 425 ta’ l-2007. L-AVVIŻ LEGALI 271 ta’ l-2003, kif emendat bl-Avviż Legali 425 ta’ l-2007. 1. Titolu u bidu fis-seħħ. It-titolu ta’ dawn ir-regolamenti hu Regolamenti dwar l-Att dwar il-Kumpanniji (Gruppi Ewropej b’Interess Ekonomiku). Tifsir. 2. F’dawn ir-regolamenti, kemm-il darba r-rabta tal-kliem ma teħtiegx xort’oħra: " Att " tfisser l-Att dwar il-Kumpanniji; Kap. 386. Kap. 386. "EEIG" jew "grupp " tfisser grupp imsejjaħ Grupp Ewropew b’Interess Ekonomiku li jkun iffurmat skond id-disposizzjonijiet ta’ dawn ir-regolamenti; "korp ġuridiku " tfisser kull entità li għandħa personalità legali distinta minn dik tal-membri tagħha; " kuntratt " tfisser il-kuntratt għall-formazzjoni ta’ EEIG; "Qorti" tfisser il-Prim’Awla tal-Qorti Civili; " Regolament tal-KE" tfisser ir-Regolament tal-Kunsill tal-Komunità Ewropea dwar il-Gruppi Ewropej b’Interess Ekonomiku, pubblikat bir-Regolament tal-KE 2137/85; " Stat Membru " tfisser stat membru tal-Komunità Ewropea; " uffiċjal " , dwar EEIG, tinkludi manager, jew kull persuna msemmija bħala uffiċjal fil-kuntratt ta’ l-EEIG. 3. Formazzjoni ta’ EEIG. (1) EEIG tis ta’ tkun iffurmata minn gruppi jew assoċjazzjonijiet li jikkonsistu f’mhux inqas minn żewġ persuni u mhux iktar minn għoxrin, bil-għan li jkunu faċilitati jew żviluppati l-attivitajiet ekonomiċi tal-membri tagħhom, jew sabiex jittejbu jew jiżdiedu l-profitti jew benefiċċji ta’ dawk l-attivitajiet. (2) L-attivitajiet ta’ EEIG għandhom ikunu relatati biss ma’ l-attivitajiet ekonomiċi tal-membri tagħha u ma’ attivitajiet anċillari għalihom. (3) Grupp ma għandu x- (a) jeżerċita, la direttament u lanqas indirettament, xi setgħa ta’ amministrazzjoni jew sorveljanza ta’ l-attivitajiet tal-membri tiegħu stess jew ta’ l-attivitajiet ta’ xi impriża oħra; (b) direttament jew indirettament, b’xi mod li jkun, iżżommazzjonijiet f’xi impriża ta’ membru: Iżda jkunu jistgħu jinżammu azzjonijiet meta dan ikun meħtieġ sabiex jintlaħqu l-objettivi tal-grupp u jekk dan isir f’isem il-membri tiegħu; (ċ) jimpjega iżjed minn ħames mitt persuna; (d) ikun membru ta’ EEIG oħra. (4) EEIG għandu jkollha personalità ġuridika distinta minn dik tal-membri tagħha u malli ssir ir-reġistrazzjoni tagħha għandha tkun soġġetta għall-obbligi, tkun tista’ tagħmel kuntratti jew atti legali oħra u tħarrek u tiġi mħarrka. 4. Kostituzzjoni ta’ EEIG. (1) Dawn li ġejjin biss jistgħu jkunu membri ta’ grupp: (a) kumpanniji u korpi ġuridiċi oħra li jkunu ġew kostitwiti jew inkorporati skond il-liġi ta’ Stat Membru u li jkollhom l-uffiċċju reġistrat jew statutorju tagħhom u l-amministrazzjoni ċentrali fi Stat Membru; (b) persuni naturali li jkunu qed imexxu xi attività industrijali, kummerċjali, artiġjanali jew agrikola jew li jipprovdu servizzi professjonali jew servizzi oħra fl-Unjoni Ewropea. (2) Grupp ikun magħmul mill-inqas minn: (a) żewġ kumpanniji jew korpi ġuridiċi oħra skond kif imfisser fis-sub regolament (1) li jkollhom l-amministrazzjonijiet ċentrali tagħhom fi Stati Membri differenti; jew (b) żewġ persuni naturali skond kif imfisser fis-sub regolament (1)(b) li jmexxu l-attivitajiet prinċipali tagħhom fi Stati Membri differenti; jew (ċ) kumpannija jew korp ġuridiku ieħor u persuna naturali, it-tnejn kif imfisser fis-sub regolament (1), li minnhom ta’ l-ewwel ikollha l-amministrazzjoni ċentrali tagħha fi Stat Membru wieħed u t-tieni tkun tmexxi l-attività prinċipali tagħha fi Stat Membru ieħor. 5. Wiri ta’ partikolaritajiet f’ittri kummerċjali, eċċ. (1) Fuq l-ittri kummerċjali u l-formoli ta’ l-ordnijiet kollha tagħha EEIG għandha ssemmi f’itt ri leġibbli l-isem tagħha, il-pajjiż fejn ikun reġistrat il-grupp, flimkien man-numru tar-reġistrazzjoni tagħha, l-indrizz uffiċjali tagħha, jekk il-managers tal-grupp ikunux meħtieġa jaġixxu solidalment, u, meta dan ikun applikabbli, il-fatt li l-grupp ikun qed jiġi stralċat. (2) Fuq l-ittri kummerċjali u l-formoli ta’ l-ordnijiet tagħha kollha, EEIG reġistrata skond id-disposizzjoniet tar-regolament 23 għandha, b’żieda mal-ħtiġiet tas-sub regolament (1), tati wkoll f’itt ri leġibbli l-partikolaritajiet dwar ir-reġistrazzjoni tagħha stess. (3) Jekk jonqsu milli jitħarsu d-disposizzjonijiet tas-sub regolamenti), kull uffiċjal tal-grupp jista’ jeħel il-penali stabblita taħt l-Iskeda. 6. Kif tkun kostitwita EEIG. Grupp li jkollu l-indirizz uffiċjali tiegħu f’Malta ma jkunx kostitwit b’mod validu taħt dawn ir-regolament ikemm-il darba ma jkunx sar kuntratt bejn il-partijiet li jkun biħsiebhom jiffurmaw grupp u dak il-kuntratt ġie ppreżentat lir-Registratur għar-reġistrazzjoni. 7. Kontenut ta’ kuntratt għall-formazzjoni ta’ EEIG. (1) Kuntratt għall-formazzjoni ta’ EEIG għandu jinkludi dan li ġej: (a) l-isem tal-grupp preċedut jew segwit bil-kliem "Grupp b’Interess Ekonomiku Ewropew" jew bl-ittri "EEIG", " ħlief meta dawk il-kliem ikunu diġà jifformaw parti mill-isem; (b) l-indirizz uffiċjali tal-grupp; (ċ) l-għanijiet li għalihom ikun iffurmat il-grupp; (d) l-isem, il-forma legali, l-indirizz permanenti jew l-uffiċċju reġistrat, u n-numru tar-reġistrazzjoni u l-post tar-reġistrazzjoni, jekk ikun il-każ, ta’ kull membru tal-grupp; (e) iż-żmien stabbilit biex il-grupp jibqa’ fis-sehħ, jekk ikun il-każ. (2) Il-kuntratt għall-formazzjoni ta’ EEIG għandu jiġi ppreżentat għar-reġistrazzjoni lir-Reġistratur li, meta jkun sodisfatt li jkun iħares il-ħtiġiet ta’ dawn ir-regolamenti dwar reġistrazzjoni u ħwejjeġ oħra relattivi preċedenti u inċidentali, għandu jirreġistrah. 8. Dokumenti oħra. (1) Barra mill-kuntratt għall-formazzjoni, id-dokumenti u l-parti kolaritajiet li ġejjin għandhom ikunu wkoll konsenjati lir-Reġistratur biex jiġu reġistrati fi żmien erba tax-iljum minn meta dawn isiru: (a) kull emenda għall-kuntratt, inkluż kull tibdil fil-kompożizzjoni tal-grupp; (b) avviż tal-ftuħ jew l-għeluq ta’ xi stabbiliment tal-grupp; (ċ) avviż li membru jkun assenja l-parteċipazzjoni tiegħu fi grupp jew parti minnu, skond ir-regolament 13; (d) kull deċiżjoni dwar ix-xoljiment u l-istralċ ta’ grupp; (e) avviż tal-ħatra ta’ stralċjarju ta’ grupp li jkun jinkludi l-isem, l-indirizz residenzjali, in-nazzjonalità u l-mezz ufficjali ta’ identifikazzjoni tiegħu; (f) avviż tat-tmiem tal-ħatra ta’ l-istralċarju; (g) avviż tat-tmiem ta’ l-istralċ tal-grupp; (h) kull proposta għat-trasferiment ta’ l-indirizz uffiċjali, skond ir-regolament 10; (i) kull klawżola li teżenta membru ġdid mir-responsabbiltà għall-obligi tal-grupp li tinħoloq qabel ma jidħol membru, skond ir-regolament 15. (2) Jekk id-disposizzjonijiet tar-regolament 7 u tas-sub regolament (1) ta’ dan ir-regolament ma jitħarsux, kull uffiċjal tal-grupp li jkun naqas jista’ jeħel il-piena u l-piena addizzjonali għal kull jum li matulu jkompli dak in-nuqqas li hemm stabbiliti fl-Iskeda. 9. Dmirijiet tar-Reġistratur u effett tar-reġistrazzjoni. (1) Malli ssir ir-reġistrazzjoni ta’ EEIG u l-ħlas tad-dritt preskritt, ir-Reġistratur għandu jiċċertifika bil-firma tiegħu li l-EEIG tkun ġiet reġistrata u għandha tingħata d-data tar-reġistrazzjoni. (2) Certifikat ta’ reġistrazzjoni mogħti dwar EEIG taħt dan ir-regolament ikun prova konklużiva li l-ħtigiet ta’ dawn ir-regolamenti dwar reġistrazzjoni u l-ħwejjeġ preċedenti u inċidentali relattivi jkunu tħarsu, u li l-EEIG tkun organizzazzjoni awtorizzata li tkun reġistrata, u li tkun reġistrata b’mod xieraq taħt dawn ir-regolamenti. (3) Il-persuni kollha li jkunu qed imexxu attivitajiet jew jagħmlux ifteħim f’isem jew għan-nom tal-grupp li dwaru ma jkunx inħareġ ċertifikat ta’ reġistrazzjoni għandhom, sakemm il-grupp wara r-reġistrazzjoni tiegħu ma jassumix l-obbligi li jinħolqu minn dawk l-attivitajiet, ikunu responsabbli personalment u insolidum għal dak kollu li jkunu għamlu ma’ terzi fil-kariga msemmija. 10. Trasferiment ta’ indirizz uffiċjali. (1) Meta t-trasferiment ta’ l-indirizz uffiċjali ta’ EEIG reġistrata f’Malta jirriżulta f’bidla tal-liġi applikabbli kif provdut fl-artikolu 2 tar-Regolament tal-KE, għandha ssir proposta għal trasferiment li tiġi ppreżentata lir-Reġistratur għar-reġistrazzjoni u tiġi ppubblikata kif imiss. (2) Id-deċiżjoni għat-trasferiment għandha tittieħed wara li jgħaddu xaħrejn mill-pubblikazzjoni tal-proposta. Dik id-deċiżjoni tkun tinħtieg il-kunsens unanimu tal-membri tal-grupp. It-trasferiment isir effettiv fid-data li fiha jkun reġistrat l-indirizz uffiċjalil-ġdid tal-grupp. (3) Malli tkun ippreżentata lir-Reġistratur prova li l-grupp ikun ġie reġistrat fl-indirizz uffiċjalil-ġdid tiegħu, tibda sseħħ it-terminazzjoni tar-reġistrazzjoni tal-grupp mar-Reġistratur. 11. EEIG ikollha l-obbligi tagħha jkunu garantiti bir-responsabbiltà mhux limitata u insolidum tal-membri tagħha: Iżda ma tittieħed ebda azzjoni kontra l-membri kemm-il darba ma tkunx l-ewwel ġiet diskussa l-proprjetà tal-grupp. 12. Voti tal-membri. (1) Kull membru ta’ EEIG ikollu d-dritt għal-vot wieħed kemm-il darba l-kuntratt għall-formazzjoni tal-grupp ma jipprovdix li ċerti membri jkollhom iktar minn vot wieħed: Iżda ebda membru ma għandu jkollu maġġoranza tal-voti. (2) Tkun meħtieġa deċiżjoni unanima tal-grupp sabiex: (a) jinbidlu l-għanijiet tal-grupp; (b) jinbidel l-għadd ta’ voti mogħti lil kull membru; (ċ) jinbidel il-mod kif jittieħdu d-deċiżjonijiet; (d) jitwaliż-żmien li għalih ikun stabbilit il-grupp fil-kuntratt; (e) tinbidel il-kontribuzzjoni ta’ kull membru għall-finanzjament tal-grupp; (f) jinbidel xi obbligu ieħor ta’ membru, kemm-il darba ma jkunx provdut xort’oħra bil-kuntratt; (g) isirxi tibdil għall-kuntratt tal-grupp li ma jkunx kopert b’dan is-subregolament, kemm-il darba dak il-kuntratt ma jipprovdix xort’oħra. 13. Bla ħsara għal li jingħata l-kunsens unanimu tal-membri l-oħra, kull membru ta’ grupp jista’ jassenja l-parteċipazzjoni tiegħu, jew proporzjon minnha, jew lil membru ieħor jew lil terza persuna. 14. Parteċipazzjoni bħala garanzija. Kemm-il darba ma jkunx provdut xort’oħra fil-kuntratt, membru tal-grupp jista’ juża l-parteċipazzjoni tiegħu bħala garanzija biss wara li jkun inkiseb il-kunsens unanimu tal-membri l-oħra: Iżda d-detentur tal-garanzija ma għandu f’ebda żmien isir membru tal-grupp bis-saħħa ta’ dik il-garanzija. 15. (1) Deċiżjoni biex jidħlu membri ġodda fi grupp teħtieġ il-kunsens unanim u tal-membri tal-grupp. (2) Meta persuna ssir membru ta’ grupp li jkun diġà jeżisti, din issir responsabbli għall-obbligi kollha tal-grupp ukoll jekk dawn ikunu saru qabel id-data li fiha ssir membru. (3) Minkejja d-disposizzjonijiet tas-sub regolament (2), membru ġdid jista’ jiġi eżentat mir-responsabbiltà, bil-kuntratt jew bid-dokument tad-dħul tiegħu, mill-obbligi tal-grupp li jkun oriġina qabel id-dħul tiegħu. 16. Irtir ta’ membru. (1) Membru ta’ grupp jista’ jirtira skond il-kondizzjonijiet stabbiliti fil-kuntratt jew, fin-nuqqas ta’ dawk il-kondizzjonijiet, bil-kunsens unanimu tal-membri l-oħra. (2) Kull membru jista’, b’żieda ma’ dan, jirtira għal raġunijiet ġusti u xierqa. 17. Tkeċċija ta’ membru. (1) Kull membru jista’ jitkeċċa mill-grupp- (a) jekk jikkommetti ksur serju ta’ dmirijiet u bħala membru; (b) jekk joħloq jew jhedded li joħloq xkiel fl-attivitajiet tal-grupp; (ċ) f’dawk il-każijiet l-oħra li jiġi provdut dwarhom fil-kuntratt tal-formazzjoni tal-grupp. (2) Kemm-il darba l-kuntratt ma jipprovdix xort’oħra, dik it-tkeċċija tista’ ssir biss b’deċiżjoni tal-qorti li lilha jkun sarrikors konġunt mill-maġġoranza tal-membri l-oħra. 18. Persuna ma tibqax membru. B’żieda mad-disposizzjonijiet tar-regolamenti 16 u 17, persuna l anqas ma tibqa’ membru ta’ grupp jekk tiġri x iħaġa minn dawn: (a) ma jitħarsux id-disposizzjonijiet tar-regolament 4(1); (b) jekk persuna naturali, għax din tfalli, tmut jew issir legalment inkapaċi; (ċ) malli kumpannija jew korp ġuridiku ieħor ixolju. 19. Managers ta’ EEIG. (1) EEIGtit mexxa minn persuna waħda jew iżjed u meta l-persuna li tkun qed tmexxi EEIG tkun korp ġuridiku, dak il-korp ġuridiku jista’ jaħtar persuna waħda naturali jew iżjed biex tirrapreżentah. (2) Kull persuna naturali maħtura biex tirrappreżenta korp ġuridiku bħala manager ta’ EEIG tkun soġġetta għall-istess responsabbiltajiet daqslikieku kienet manager. (3) Il-kuntratt jew, meta ma jkunx speċifikament fih provdut, deċiżjoni tal-membri ta’ grupp għandha tistabbilixxi l-kondizzjonijiet għall-ħatra u t-tneħħija tal-manager flimkien mas-setgħat li jkollu. (4) Sakemm il-kuntratt ma jipprovdix li grupp ikun marbut b’mod validu biss minn żewġ managers jew iktar li jaġixxu flimkien ir-rappreżentanza ta’ grupp tkun vestita f’kull wieħed minn dawk il-managers individwalment. (5) Għemil magħmul minn manager tal-grupp għandu jorbot lill-grupp dwar terzi, minkejja li dak l-għemil ma jkunx jilħaq l-għanijiet tal-grupp. (6) Minkejja d-disposizzjonijiet tas-sub regolament (5), il-grupp ma jkunx marbut b’għemil li ma jkunx jilħaq l-għanijiet tiegħu jekk iġib provali terzi kienu jafu li dan ma jkunx jilħaq l-għanijiet tal-grupp jew li fiċ-ċirkostanzi kien hemm terzi li ma setgħux ma jkunux jafu b’dan: Iżda l-pubblikazzjoni tal-kuntratt waħedha ma tkunx prova biżżejjed li t-terzi kienu jafu jew ma setgħux ma jkunux jafuli l-għemil ma kienx jilħaq l-għanijiet tal-grupp. (7) Ebda limitazzjoni tas-setgħat ta’ xi manager tal-grupp ma tista’ tintuża dwar terzi indipendentement minn jekk dik il-limitazzjoni, pubblikata jew le, tkun xtoħroġ mill-kuntratt jew minn deċiżjoni tal-membri tal-grupp. 20. Prospett dwar it-tibdil fost il-managers ta’ EEIG. (1) Għandu jiġi ppreżentat li r-Reġistratur sabiex jiġi reġistrat prospett ta’ kull tibdil fost il-managers, il-prospett għandu wkoll juri jekk il-persuna tkunx awtorizzata li taġixxi waħedha jew flimkien ma’ xi manager Għandu jiġi ppreżentat li r-Reġistratur sabiex jiġi reġistrat prospett ta’ kull tibdil fost il-managers ta’ grupp, li jkun jispeċifika d-data tat-tibdil, flimkien ma’ l-isem u l-indirizz u, fil-każ ta’ korp ġuridiku, l-uffiċċju prinċipali jew reġistrat tiegħu, fi żmien erba tax-il jum mit-tibdil. Fil-każ ta’ ħatra ta’ manager ieħor. (2) Jekk id-disposizzjonijiet tas-sub regolament (1) ma jiġux imħarsa, kull uffiċjal tal-grupp li jkun naqas jista’ jeħel il-piena u l-piena addizzjonali għal kuljum li matulu jkompli dak in-nuqqas li huma kif stabbiliti fl-Iskeda. 21. Spezzjoni ta’ records. Kull membru tal-grupp ikollu l-jedd li jikseb tagħrif mingħand il-manager dwar ix-xogħol tal-grupp u li jispezzjonal-kotba u r-records tan-negozju tal-grupp. 22. Profitti minn attivitajiet tal-grupp. (1) Il-profitti li jirriżultaw mill-attivitajiet ta’ grupp għandhom jitqiesu li huma l-profitti tal-membri u għandhom jinqasmu bejniethom fil-proporzjon stabbilit fil-kuntratt jew, jekk ma jkunx hemm tali provvediment, f’sehmijiet indaqs. (2) Il-membri ta’ grupp għandhom jikkontribwixxu għall-ħlas ta’ l-ammont li bih l-infieq jeċċedi d-dħul fil-proporzjon stabbilit fil-kuntratt jew, jekk ma jkunx hemm tali provvediment, f’sehmijiet indaqs. 23. Reġistrazzjoni u twaqqif ta’ EEIG li l-indirizz uffiċjali tagħha jkun barra minn Malta. (1) Kull stabbiliment ta’ EEIGsitwat f’Malta iżda li jkollu l-indirizz uffiċjali tiegħu fi Stat Membru ieħor għandu jikkonsenja, lir-Reġistratur għar-reġistrazzjoni, fi żmien xahar minn meta dak l-istabbiliment hekk jiġi sitwat f’Malta, kopja ċertifikata tal-kuntratt flimkien ma’ traduzzjoni ċertifikata bl-Ingliż tal-kuntratt u dokument u partikolaritajiet oħra li għandhom ikunu ppreżentati skond dawn ir-regolamenti, jekk il-kuntratt u d-dokumenti u partikolaritajiet oħra, jew parti minn ħom, ma jkunux bl-Ingliż. (2) Ir-Reġistratur ma għandux jirreġistra stabbiliment ta’ EEIG taħt dan ir-regolament jekk ma jkunx sodisfatt li l-ħtiġiet kollha ta’ dawn ir-regolamenti dwar reġistrazzjoni u li jkunu tħarsu ħwejjeg preċedenti u inċidentali relattivi. (3) Bla ħsara għas-subregolament (2), ir-Reġistratur għandu jżomm kopja tal-kuntratt u ta’ kull traduzzjoni ċertifikata li tkun ġiet ippreżentata lil u skond is-sub regolament (1) u jirreġistra l-istabbiliment ta’ l-EEIG. (4) Jekk id-disposizzjonijiet tas-sub regolament (1) ma jitħarsux, kull uffiċjal tal-grupp li jonqos jista’ jeħel il-piena u l-piena addizzjonali għal kull jum li matulu jkompli dak in-nuqqas u li hemm stabbiliti fl-Iskeda. 24. Penalitajiet amministrattivi dwar EEIG. (1) Meta xi disposizzjoni ta’ dawn ir-regolamenti tkun tipprovdi għall-impożizzjoni ta’ xi penali kif stabbilita fl-Iskeda, l-ammont ta’ dik il-penali għandu jiġi stabbilit b’riferenza għal dik l-Iskeda, li tispeċifika l-penali massima li tista’ tiġi imposta mir-Reġistratur għal nuqqas ta’ tħaris tad-disposizzjoni relevanti. (2) L-ewwel kolonna ta’ l-imsemmija Skedatur i d-disposizzjoni ta’ dawn ir-regolamenti li timponi penali, it-tieni kolonnatati deskrizzjoni ġenerali tan-nuqqas, liema deskrizzjoni ma għandhiex tkun il-bażi ta’ l-interpretazzjoni ta’ xi disposizzjoni ta’ dawn ir-regolamenti, it-tielet kolonna ti stabbilixxi l-penali massima u r-raba’ kolonna tistabbilixxi l-penali massima għal kull jum ta’ nuqqas, jekk dan ikun il-każ. Il-pena li tkun dovuta fil-jum li fih jiġri dak in-nuqqas u l-penali ta’ kuljum tkun dovuta għal kull jum li matulu jkompli n-nuqqas u jibda jgħodd mill-jum li jiġi wara dak li fih isir in-nuqqas. (3) Azzjoni mir-Reġistratur għall-ġbir ta’ penali taħt dawn ir-regolamenti tkun preskrittamalli jgħaddu ħames snin mill-jum meta jsir in-nuqqas. (4) Id-disposizzjonijiet ta’ l-artikolu 401 ta’ l-Att għandhom japplikaw mutatis mutandis dwar penalitajiet ammistrattivi taħt dawn ir-regolamenti. 25. Ħlief sa fejn dan ma jkunx konsistenti mad-disposizzjonijiet ta’ dawn ir-regolamenti jew tar-Regolament tal-KE, it-Titolu II tal-Kapitolu V ta’ l-Att għandu japplika għal kull EEIG, u għall-istabbilimenti tagħhom reġistrati taħt l-Att u daqs likieku kull riferenza għal direttur kienet tinkludi riferenza għal manager ta’ l-EEIG u kull persuna oħra li jkollha jew li kellha l-kontroll jew it-tmexxija tax-xogħol ta’ l-EEIG. 26. Spezzjon ta’ dokumenti. Kull persuna jkollħa l-jeddli- (a) tispezzjonakull dokument jew partikolarità miżmuma mir-Reġistratur taħt dawn ir-regolamenti jew kopja tagħhom; u (b) titlob lir-Reġistratur biex jipprovdi kopji, inklużi kopji ċertifikati, ta’ kull dokument jew partikolarità bħal dawk, jew parti minnhom, malli jsir il-ħlas tad-dritt preskritt taħt l-Att. 27. Pubblikazzjoni ta’ dokumenti. (1) Ir-Reġistratur għandu jieħu ħsieb li jkunu pubblikati fil-Gazzetta- (a) il-parti kolaritajiet li għandhom ikunu inklużi fil-kuntratt għall-formazzjoni ta’ grupp, skond dawn ir-regolamenti, u kull emenda lissirilhom; (b) in-numru, id-data u l-post ta’ reġistrazzjoni kif ukoll l-avviż tat-terminazzjoni tal-grupp; (ċ) fil-każ tad-dokumenti u l-parti kolaritajiet imsemmija fir-regolament 8(1)(b) sa (ifil-każ tad-dokumenti u l-parti kolaritajiet imsemmija fir-regolament 8(1)(b), avviż fejn jingħata l-isem ta’ l-EEIG, id-deskrizzjoni tad-dokumenti u l-partikolaritajiet u d-data meta kienu riċevuti. (2) Ir-Reġistratur għandu wkoll jibgħat lill-Uffiċju għall-Pubblikazzjonijiet Uffiċjali tal-Komunità Ewropea avviż tal-formazzjoni jew tax-xoljiment ta’ grupp, flimkien man-numru tiegħu u d-data u l-post tar-reġistrazzjoni tiegħu, fi żmien xahar mill-pubblikazzjoni tad-dokumenti u partikolaritajiet rilevanti fil-Gazzetta. 28. (1) L-għan ta’ dawn ir-regolamenti hu li jkunu applikati d-disposizzjonijiet rilevanti tar-Regolament tal-KE 2137/85, u dawn ir-regolamenti għandhom jiftiehmu f’dan is-sens. (2) Fil-każ li xi waħda mid-disposizzjonijiet ta’ dawn ir-regolamenti tkun konfliġġenti mad-disposizzjonijiet tar-Regolament tal-KE, ikun dan l-aħħar Regolament li japplika.